Prices in Croatia - 381,555 views
Nightlife in Split - 345,602 views
National Park Krka Waterfalls - 288,335 views
Toll cost Croatian Motorway - 211,015 views Fidelity ADT: Behoeftebepalings word gedoen - Bladsy 7
Nuusflitse – Mei 2019 - Fidelity ADT: Behoeftebepalings word gedoen
Bladsy 7 van 13
Landbouverenigings, gebiedskantore en distrikslandbou-unies sal ’n behoeftebepaling doen van hul gebiede om veiligheid en misdaad voorkomend aan te spreek. ’n Riglyn hiervoor sal deur Vrystaat Landbou (VL) deurgestuur word om hulle te help om dit saam te stel. Só sê dr Jane Buys, Veiligheidsrisiko-analis van VL, nadat die ooreenkoms tussen VL en Fidelity ADT, wat in April van stapel gestuur is, verder bespreek is.
“Alle aansoeke vir kamerastelsels vanaf die landbouverenigings/DAUs moet deur VL se Veiligheidskomitee na Fidelity ADT gestuur word,” sê sy. Dit volg nadat VL en Fidelity ADT weer op 29 Mei 2019 vergader het.
’n Eerste vergadering het op 29 April 2019 tussen Fidelity ADT, VL, Agri Noord-Kaap, die Rooivleisprodusente-organisasie (RPO) in die Vrystaat en Noord-Kaap én Agri SA plaasgevind om aspekte wat groter veiligheid en bekamping van misdaad op die kommersiële landbousektor in die Vrystaat en Noord-Kaap te versterk.
Volgens Buys moet aansoeke vir AgriSecuritas boonop ook deur VL se Veiligheidskomitee deurgestuur word en Fidelity ADT moet een van die drie kwotasies voorsien.
“’n Taakspan bestaande uit twee verteenwoordigers van Fidelity ADT, lede van VL se Veiligheidskomitee en die RPO is saamgestel om alle aspekte rakende verbeterde samewerking te koördineer,” sê sy.
Daar is ook besluit dat al 22 plaaswagte, wat as privaatsekuriteit onder landbouverenigings/DAUs resorteer en betaling ontvang eerste ’n behoeftebepaling deurstuur, asook waar daar versoeke is om plaaswagte uit te brei en moontlik aan Fidelity ADT te koppel.
Buys sê VL se Veiligheidskomitee en Fidelity ADT sal plaaswagte besoek om met hul te gesels en ’n gedetaileerde oudit sal gedoen word om behoeftebepalings aan te spreek.
“Individuele landbouers kan dan vir sulke produkte, alarms, kameras ens met Fidelity ADT in verbinding tree. Daar is verskeie veiligheidstoepassings of apps deur Fidelity beskikbaar gestel wat aan ’n selfoon en alarm gekoppel kan word.”
VL se Veiligheidskomitee sal ook binnekort ’n opsomming deurstuur van veiligheidsprodukte wat deur Fidelity ADT vir landbougemeenskappe beskikbaar gestel word teen baie bekostigbare pryse.
’n Fidelity-hulplyn is ook gestig. Dit word 24 uur per dag beman en kan gekontak word by 083 256 8329 waar individuele landbouers hul versoeke vir alarms, kameras, ens kan deurgee.